ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 15/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan opetussarjaani Daavidista.
Aiheesta on saatavissa uusi kirja sekä laajennetut CD- ja DVD-sarjat.
Olemme käsitelleet tässä sarjassa todella paljon aineistoa.
Kannattaa hankkia materiaalit, -
koska tulet oppimaan nämä asiat jossain vaiheessa elämäsi aikana.
On helpompi oppia ne Daavidin kautta kuin tehdä samat virheet itse.
Olemme päässeet jo 1. Samuelin kirjan loppuosaan.
Viime jaksossa opetin 1. Samuelin kirjan luvusta 30, -
jossa Daavidin kaupunki tuhottiin.
Kaikki talot poltettiin, tavarat vietiin ja naiset ja lapset otettiin vangeiksi.
Miehet puhuivat Daavidin kivittämisestä, -
mutta Daavid rohkaisi itseään Herrassa. 1. Kor. 10:13 -
"Teitä ei ole kohdannut muu kuin inhimillinen kiusaus"
Se tarkoittaa, että kaikki joutuvat kokemaan samanlaisia asioita, -
ne vain tulevat eri ihmisille vähän eri paketissa.
Me kaikki koemme pahoja asioita.
"Teitä ei ole kohdannut muu kuin inhimillinen kiusaus; -
ja Jumala on uskollinen, hän ei salli teitä kiusattavan yli voimienne, -
vaan salliessaan kiusauksen hän valmistaa myös pääsyn siitä, -
niin että voitte sen kestää."
Kenelläkään ei ole koettelemuksia, jotka olisivat heille liikaa.
Jotkut teistä sanovat, etten tiedä heidän tilannettaan, -
mutta tiedän, mitä Jumalan Sana sanoo.
Jos tuntuu, ettet kestä enää minuuttiakaan, kestä vielä kaksi, -
ja ellei mitään muuta, ainakin saat voimaa tästä jakeesta.
Jos voimasi todella loppuvat, Jumala avaa jonkin ulospääsyn.
Daavid oli samassa tilanteessa, ja jos hän olisi antanut periksi, -
hän olisi jäänyt vain muutaman tunnin päähän siitä, -
mitä oli odottanut kärsivällisesti 13 vuotta.
Jotkut teistäkin saattavat olla juuri luovuttamaisillaan, -
mutta saatatte olla aivan läpimurron kynnyksellä.
Joosefilla oli vastaava tilanne. Hän oli vankilassa, -
ja hänen ongelmansa olivat jatkuneet jo 13 vuotta.
Hänet oli myyty orjaksi ja häntä oli syytetty aiheettomasti -
yrityksestä raiskata isäntänsä vaimo. Ongelmat vain pahenivat.
Lopulta tilanne kuitenkin muuttui nopeasti.
Alle tunnissa hänet siirrettiin vankilasta palatsiin, -
ja pian hän hallitsi koko maata.
Mitä olisi tapahtunut, jos hän olisi luovuttanut 48 tuntia aiemmin?
Sinunkin on rohkaistava itseäsi Herrassa, kuten Daavid teki, -
ja luotettava lupaukseen, ettei Hän salli koettelemuksen -
käydä yli voimiesi, vaan ratkaisee tilanteen jotenkin.
Jumala haluaa rohkaista joitakuita teistä. Rohkaiskaa mielenne!
Ehkä avasitte tv:n saadaksenne rohkaisua, ja Pyhä Henki puhuu teille.
Hän sanoo: Sinnitelkää vielä, älkää luovuttako!
Jumala tulee vielä avuksenne. Rohkaiskaa itseänne Herrassa.
Daavidin kertomus jatkuu niin, että rohkaistuaan itseään Herrassa -
hän toimi niin kuin johtajan kuuluukin, ja miehet tottelivat häntä.
He ajoivat amalekilaisia takaa ja saivat heidät kiinni sopivalla hetkellä.
He tuhosivat amalekilaiset täysin ja saivat takaisin kaikki vangit -
ja kaiken omaisuutensa. Jumala siunasi heitä.
Muutaman tunnin kuluessa kaikki oli taas ennallaan.
Kertomus jatkuu 1. Samuelin kirjan luvussa 31. Saul ja hänen poikansa -
lähtivät taisteluun filistealaisia vastaan ja kuolivat.
Daavid oli jälleen Siklagissa, kun taistelusta paennut mies tuli -
ja kertoi, että Saul oli kuollut taistelussa -
ja että he etsivät Daavidia, jotta tämä ottaisi kuninkaan paikan.
Se, mitä Daavid oli odottanut jo 13 vuotta, toteutui -
vain muutaman tunnin kuluttua siitä, kun Daavid rohkaisi itseään Herrassa.
Tiedän, että jotkut teistä harkitsevat luovuttamista.
Kenen muun luokse voitte mennä? Kenellä on ikuisen elämän sanat?
Ei ole ketään muuta. Kestäkää ja uskokaa Jumalaan.
On hyvä polttaa sillat takanaan, ettei voi palata vanhaan.
Puhuin kerran eräälle miehelle siitä, että hänen tuli juurtua paikalleen -
ja pysyä siinä. Hän kertoi minulle eräästä intiaanien tavasta.
Jos he olivat alakynnessä ja tappio näytti väistämättömältä, -
he pystyttivät maahan paalun ja sitoivat sotilaan siihen kiinni.
Näin tuo mies ei voinut vetäytyä, vaan hänen oli pakko pysyä siinä, -
taistella loppuun asti ja tappaa niin monta vihollista kuin mahdollista.
Samoin meidänkin tulee pysyä tiukasti asemissamme.
Daavidkaan ei luovuttanut, vaan rohkaisi itseään Herrassa, -
ja niinpä ei kestänyt kauaa, kun hänen unelmansa alkoi täyttyä.
Jos tekin pysytte paikallanne ettekä luovuta, -
vaan rohkaisette itseänne Herrassa, tämä voi olla läpimurtonne.
Kun tuntuu, ettette enää kestä, turvautukaa jakeeseen 1. Kor. 10:13.
Silloin voitatte, koska kestitte kauemmin kuin paholainen.
Daavid siis kruunattiin kuninkaaksi 2. Samuelin kirjan alussa.
Sieltä löydämme jälleen yhden asian, jonka voimme oppia Daavidin kautta.
Kun Daavidista tuli 13 vuoden odotuksen jälkeen kuningas, -
hän ei heti hallinnut koko Israelia vaan vain kahta sen heimoista.
Loppuja kymmentä heimoa hallitsi Saulin poika Iisboset.
Saulin sotapäällikkö Abner selvisi taistelusta hengissä -
ja teki Iisbosetista kuninkaan.
Hän hallitsi kymmentä pohjoista heimoa.
Daavidin unelma ei siis toteutunut heti täysin.
Tämänkin olen oppinut Daavidilta. Minun elämässäni on käynyt samoin.
Emme astu yhdellä harppauksella Jumalan täydelliseen tahtoon -
ja loppuelämäämme koskevaan näkyyn, vaan se tapahtuu vaiheittain.
Jakeissa Mark. 4:26―28 Jeesus kertoi vertauksen viljelijästä.
"ja hän nukkuu, ja hän nousee, öin ja päivin; ja siemen orastaa -
ja kasvaa, hän ei itse tiedä, miten. Sillä itsestään maa tuottaa viljan: -
ensin korren, sitten tähkän, sitten täyden jyvän tähkään."
Kasvu tapahtuu siis asteittain, ja siihen on syynsä.
Useimpien meistä on kasvettava Jumalan suunnittelemaan tehtävään.
Jos Jumala tekisi kaiken kerralla, emme kestäisi sitä.
Jos Jumala olisi 20―30 vuotta sitten antanut käsiini kaiken sen, -
mitä järjestömme nyt tekee ja kaikki ne varat, -
joita tarvitsemme tv-ohjelmiin, rakennuksiin ja palkkoihin, -
se olisi tappanut minut. Minun on pitänyt kasvaa tähän.
Minun piti ensin uskoa, että Jumala antaisi nykyiset tilamme.
Tämän rakentaminen maksoi 3,2 miljoonaa dollaria, -
ja saimme 14 kuukaudessa koottua sen verran ylimääräistä rahaa.
Se oli melkoinen uskonaskel. Jos en olisi ottanut sitä, -
minulla ei olisi ollut uskoa niihin 32 miljoonaan dollariin, -
jotka kokosimme kolmen viime vuoden aikana uusia tilojamme varten.
Sama koskee meitä kaikkia. Asioiden täytyy tapahtua vaiheittain.
Daavidkin hallitsi ensin vain kahta heimoa, -
ja vasta seitsemän vuoden kuluttua valtio yhdistyi.
Koko tuon ajan Daavid olisi voinut koota joukkonsa, -
taistella pohjoisia heimoja vastaan ja yrittää pakottaa ne valtansa alle.
Daavid toimi kuitenkin samoin kuin oli toiminut voitelustaan asti.
Hän antoi Jumalan puolustaa itseään ja edistää asiaansa.
Hän ei tappanut Saulia saadakseen vallan, vaikka olisi voinut, -
eikä hän yrittänyt tappaa Saulin poikaa, vaan odotti kärsivällisesti.
Ajan myötä Iisboset alkoi menettää pohjoisen heimojen suosiota, -
ja lopulta Abner, joka oli toiminut Saulin ja Iisbosetin palveluksessa, -
tuli Daavidin luo ja sanoi, että käyttäisi vaikutusvaltaansa -
Daavidin hyväksi, jotta tästä tulisi koko Israelin kuningas.
Daavid vain odotti Jumalan toimivan, ja Jumala yhdisti kansan ihmeellisesti.
Se, miten se tapahtui, ei välttämättä ollut täysin Jumalan tahdon mukaista.
Eräät miehet nimittäin tappoivat Iisbosetin tämän nukkuessa -
ja toivat tämän pään Daavidille. Vaikka Daavid halusi sitä, -
minkä noiden miesten teko sai aikaan, hän ei ollut tyytyväinen heihin.
Hänestä he ansaitsivat kuoleman murhattuaan nukkuvan miehen.
Sen vuoksi Daavid mestautti nuo miehet.
Kun ihmiset kuulivat tästä, he ymmärsivät saman tien, -
ettei Iisbosetin murha ollut Daavidin tekosia, ja pitivät hänestä enemmän.
Voimme oppia tästä monia asioita, -
kuten sen, ettei tarkoitus pyhitä keinoja.
Daavid halusi kyllä saada valtaansa koko Israelin valtion, -
muttei halunnut tappaa Iisbosetia.
Jumala olisi hoitanut asian, eikä sitä olisi tarvinnut tehdä näin.
Daavid sai vallan, mutta on olemassa oikea ja väärä tapa tehdä asioita.
Viidennessä luvussa Daavid voideltiin vihdoin kuninkaaksi.
Saatuaan koko Israelin hallintaansa Daavid valloitti Jerusalemin.
Sitä hallitsivat tuolloin jebusilaiset. Israelilaiset eivät olleet -
Joosuan aikaan valloittaneet koko maata, -
vaan siellä täällä oli muiden kansojen hallitsemia alueita, kuten Jerusalem.
Daavid halusi valloittaa sen, ja siksi hän sanoi, että siitä, -
joka valloittaisi Jerusalemin, tulisi hänen armeijansa päällikkö.
Daavidin serkku Joab kokosi joukon miehiä ja valloitti Jerusalemin.
Niin hänestä tuli armeijan päällikkö.
Hän olikin loistava päällikkö. En ehdi mennä yksityiskohtiin, -
mutta Joabin ansiosta Daavid voitti taisteluita joka käänteessä.
Joab oli kuitenkin säälimätön mies.
Hän tappoi Abnerin, edellisen sotapäällikön, -
koska Daavid olisi tehnyt Abnerista armeijansa ylipäällikön.
Myöhemmin Daavid aikoi syrjäyttää Joabin tehtävästään -
tämän tekemien julmuuksien vuoksi.
Joab muun muassa tappoi Daavidin pojan Absalomin, -
vaikka Daavid oli nimenomaan käskenyt armahtaa tämän.
Joab toimi vastoin tuota käskyä. Hän oli tosin tavallaan oikeassa.
En usko, että olisi ollut terveellistä antaa Absalomin elää.
Hän oli yrittänyt jakaa kansan, aloittaa sisällissodan ja tappaa isänsä.
Absalomin tappaminen oli järkevää, mutta Joab rikkoi kuninkaan käskyä.
Joab oli ihminen, joka halusi ratkaista asiat.
Hän toimi säälimättömästi, jos näki, että jotain piti tehdä.
Hän tappoi Amasan, jonka Daavid oli asettanut armeijan johtoon.
Joab tappoi paljon ihmisiä muutenkin kuin taistelussa.
Sodassa tappaminen on eri asia, se on kuin itsepuolustusta.
Joab kuitenkin murhasi ihmisiä.
Hän oli kuitenkin sotapäällikkönä niin tehokas, -
että Daavid oli tavallaan hänen vankinsa.
Daavid ei pitänyt hänen toimistaan, mutta koska hän oli niin taitava, -
hän sai käytännössä tehdä, mitä lystäsi.
Siksi Daavid sanoi elämänsä loppuvaiheessa pojalleen Salomolle, -
että kuninkaana tämän pitäisi hoidella Siimei, josta puhumme myöhemmin -
ja pitää huoli siitä, ettei Joab kuolisi luonnollisesti.
Joab oli ansainnut kuolemantuomion tekemiensä raakuuksien vuoksi.
Daavid ei tehnyt sitä itse, koska pelkäsi Joabia.
Hän ei koskaan tuominnut tai yrittänyt korjata Joabin tekoja, -
koska Joabista oli hänelle niin paljon hyötyä.
Siksi hän käski poikansa huolehtia siitä, että Joab teloitettaisiin.
Olen oppinut tästä kertomuksesta jotakin, mitä ei kannata tehdä.
Kukaan ei ole korvaamaton. Minäkään en ole, etkä sinä.
Kukaan alaisesi tai lähipiiriisi kuuluva ei ole korvaamaton.
Jos näet, että jokin asia on väärin ja se täytyy oikaista, -
älä arkaile tai ujostele.
Sinun on tehtävä se, mitä tilanteen korjaaminen vaatii.
Tämä on yksi asioista, joka erottaa johtajan seuraajista.
Johtajan on kannettava vastuuta ja tehtävä vaikeita päätöksiä.
Kävin Englannissa museossa -
ja näin laatikon, jota kutsuttiin Enigma-laitteeksi.
Tuo laatikko, jonka sisällä oli erilaisia pyöriviä kiekkoja, -
löydettiin toisen maailmansodan aikana.
Saksalaiset käyttivät sitä viestiensä salaamiseen.
Koodi muuttui aina, kuin laitteen kiekkoja pyöritettiin, -
ja sen vuoksi liittoutuneet eivät voineet murtaa koodia.
Näin saksalaiset pystyivät lähettämään viestejä keskenään, -
emmekä pystyneet tulkitsemaan niitä.
Eräs sukellusvene upotettiin, ja sen sisältä löytyi Enigma-koodi, -
jonka saksalaiset luulivat uponneen meren pohjaan veneen mukana.
Churchillilla kuitenkin oli laite, jolla salaus voitiin murtaa.
Tämän Enigman ratkaisukoneen avulla saatiin selville, -
että saksalaiset aikoivat pommittaa Englannin Coventryä, -
joka oli tärkeä teollisuuskaupunki, ja sadat tuhannet voisivat kuolla.
Normandian maihinnousuun oli kuitenkin vain vähän aikaa, -
ja jos Churchill olisi toiminut saamansa tiedon pohjalta, -
saksalaiset olisivat saaneet vihjeen siitä, että koodi oli murrettu.
Se taas olisi vaarantanut koko suunnitellun maihinnousun, -
joka lopetti sodan. Johtajana Churchillin oli siis tehtävä päätös, -
ettei ihmisiä varoitettu eikä Coventryä evakuoitu.
Se pommitettiin lähes maan tasalle. Järjestöni toimisto on siellä, -
ja olen käynyt vanhassa katedraalissa, jonka seinät on pommitettu hajalle.
Se oli vaikea päätös.
Ihmisiä tulisi kuolemaan, ja Churchill olisi voinut pelastaa heidät.
Normandian maihinnousu tulisi kuitenkin pelastamaan -
paljon enemmän ihmishenkiä. Siksi tuo vaikea päätös oli tehtävä.
Tämä on nykyajan versio Daavidin tilanteesta.
Daavidin olisi pitänyt tehdä jotain Joabille, josta oli hänelle harmia.
Vielä yksi asia Joabista. Kun Daavid teki aviorikoksen Batseban kanssa, -
hän käytti Joabia Uurian, Batseban miehen tappamiseen.
Daavidista voimme oppia, ettemme tarvitse ympärillemme mielistelijöitä, -
jotka auttavat meitä selviytymään aviorikoksesta ja murhasta.
Tarvitsemme ihmisiä, jotka tuntevat meidät ja ovat meille uskollisia, -
mutta emme niitä, jotka auttavat meitä tekemään vääriä asioita -
eivätkä koskaan sano mitään, vaikka jokin olisi pielessä.
Olen joutunut pohtimaan näitä asioita ja hankkimaan lähelleni ihmisiä, -
jotka ovat erilaisia kuin minä eivätkä vain myönny kaikkeen.
Heidän tulee uskaltaa sanoa, jos ovat jostakin eri mieltä.
Toki se täytyy tehdä kunnioittavasti, ei meidän tarvitse suvaita kaaosta.
Monet tekevät suuren virheen palkatessaan ihmisiä, -
jotka ovat samanlaisia kuin he itse.
Se kaksinkertaistaa heidän vahvuutensa ja myös heikkoutensa, -
koska näillä ihmisillä on yleensä samat sokeat pisteet kuin heilläkin.
Tarvitaan erilaisia ihmisiä. Siitä toki syntyy joskus jännitteitä, -
mutta se tekee teistä vahvempia, jos vain tulette toimeen keskenänne.
Olen oppinut tämänkin Daavidista. Kyse on johtamistyyleistä.
Daavid oli loistava monissa asioissa ja voitti ihmiset puolelleen.
Kerran, kun Saul vainosi häntä, Daavid vain sattui sanomaan: -
"Jospa joku toisi minulle vettä juodakseni Betlehemin kaivosta!"
Kolme miestä vaaransi henkensä, murtautui vihollislinjojen läpi -
ja toi Daavidille vähän vettä Betlehemin kaivosta.
On hienoa, jos lähellämme on ihmisiä, jotka ovat noin uskollisia meille, -
mutta tarvitaan myös ihmisiä, jotka eivät auta meitä tekemään väärin.
Asioiden on oltava tasapainossa. Opitaan Daavidin johtajuustaidoista.
Ystäväni Bob Yandian on kirjoittanut Daavidin elämän perusteella -
kirjan johtajuudesta. Voimme oppia siitä, -
mitä Daavid teki hyvin ja siitä, mitä hän teki huonosti.
Erityisesti sota-asioissa hän teki joitakin loistavia päätöksiä.
Hänellä oli hyviä sotilaita, mutta he aiheuttivat myös ongelmia.
Daavid ei puuttunut asiaan, ja Joab tavallaan hallitsi häntä.
Se ei ollut hyvä asia. Minulta loppuu jälleen aika kesken.
Yritän kiirehtiä, mutta olen oppinut jotakin jokaisesta kertomuksesta.
2. Samuelin kirjan 6. luvussa Daavid halusi kunnioittaa liitonarkkua, -
jossa oli kymmenen käskyn taulut ja Mooseksen kirjoittamat kääröt.
Se oli vähän kuin Raamattu meille.
Daavid halusi tuoda sen leiriin ja oli pystyttänyt sille oman teltan.
Hän teki sen, mutta väärällä tavalla. Jumalaa voi palvella -
oikealla ja väärällä tavalla, ja hyvät aikeet eivät takaa asian toimivuutta.
Voit juoda myrkkyä ja uskoa vilpittömästi, että se on vettä, -
mutta kuolet silti. Daavid ei tuonut arkkua leiriin -
Jumalan määräämällä tavalla, ja siksi Ussa-niminen mies kuoli.
Tämä asia vaivasi Daavidia jonkin aikaa, -
mutta lopulta hän selvitti sen. Jatkamme tästä ensi kerralla.
Oletko tyytyväinen elämääsi? Olisiko muutoksen aika?
Oletko valmis selvittämään, mikä on Jumalan suunnitelma sinulle?
Nettisivuiltamme löydät 5 tapaa muuttaa elämäsi Charis-koulussa!
Päiväopetus, iltaopetus, avoin opetus, nettikurssi ja kirjekurssi
Charis-raamattukoulu on muuttanut ihmisten elämää vuodesta 1994.
Se on tuonut muutoksen kaikenikäisten opiskelijoiden elämään.
Täällä löydät lahjasi ja tarkoituksesi.
Saat käytännöllistä opetusta ja kokemusta palvelusta.
Hyvä sanoma Jumalan ehdottomasta armosta ja rakkaudesta muuttaa sinut.
Kokoaikaiset opiskelijat saavat lähiopetusta kaikilla luennoilla.
Iltaopiskelijoilla opetus on osin lähiopetusta, osin nauhoitettua -
pienemmissä opetusryhmissä.
Jos et pääse kampuksellemme, älä vaivu epätoivoon.
Voit osallistua avoimeen opetukseen yhteistyökouluissamme eri puolella.
Nettisivuiltamme löydät sinua lähinnä olevan koulun.
Tai ehkä nettikurssi sopii tilanteeseesi paremmin.
Voit opiskella rauhassa kotona, työpaikalla tai jopa kahvilassa -
nettikurssimme avulla. Jos sinulla ei ole tietokonetta tai nettiyhteyttä, -
voit opiskella kirjekurssin avulla.
Aloita, kun olet valmis, ja opiskele omaan tahtiisi.
Viisi tapaa muuttaa elämäsi.
Tutustu kouluumme osoitteessa www.charisbiblecollege.org
Voit ilmoittautua myös soittamalla ruudulla näkyviin numeroihin.
Mitä vielä odotat? Muuta elämäsi ja muuta maailma.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan neljä osa kertoo kantapään kautta oppimisesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
"Evankeliumin äärellä" kiertueella.
Olet tervetullut tapaamaan Andrewia johonkin näistä tapahtumista: -
Huhtikuussa hän on Detroitissa ja Chicagossa, -
toukokuussa Alankomaissa -
ja heinäkuussa Pohjois-Carolinassa, Washingtonissa ja Oklahomassa.
Lisätietoja tapahtumista alueellasi saat nettisivuiltamme.
Suomennos: Anni Lähteenmäki